15/09/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 8 de setembro de 2017 pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Ames (IN407A 2015/263-1)

Resolución do 8 de setembro de 2017 da Xefatura Territorial da Coruña, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Ames (expediente IN407A 2015/263-1) Expediente: IN407A 2015/263-1. Promotor: Unión Fenosa Distribución, S. A. Instalación: LMT CT RBT Framan – Bugallido e Anexo I. Concello: Ames. FEITOS 1. O 28 de agosto de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.1.1. O día 13 de xuño de 2016, presentan anexo 1 ao proxecto “LMT CT RBT Framan - Bugallido”. 2. Características técnicas: – Liña eléctrica de media tensión aérea a CT Framan, a 20 kV, cunha lonxitude de 0,362 km, coa orixe en apoio n.º 95-16 da LMT PAD 806 (Expte 31.230), condutor tipo LA-56 mm 2 e final co CT Framan (proxectado). – Centro de transformación intemperie Framan, cunha potencia de 100 kVA e unha relación de transformación de 20.000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 29 de outubro de 2015. – DOG: 30 de novembro de 2015. – BOP: 24 de novembro de 2015. – Xornal “La Voz de Galicia”: 23 de decembro de 2015. – Taboleiro de anuncios do concello: Segundo certificado municipal do 14 de febreiro de 2015. Ó mesmo tempo realizáronse notificacións individuais ós titulares que figuran na relación de bens e dereitos afectados. Mediante anuncio publicado no BOE do 17 de febreiro de 2017, notificouse ós interesados descoñecidos de conformidad co disposto no artigo 44 da Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). 4. Durante o período no que se someteu ó trámite de información pública foron presentadas as seguintes alegacións.  Kameliya Valeriano Anego Saenger e outros, mediante escrito do 02/12/2015, solicita a modificación do trazado alegando o en síntese o seguinte:  Non afectaría tanto ás súas parcelas.  Maria Angustia Perez de Anuzita Mac Donald, en nome da plataforma de afectados pola obra, mediante escrito do 29/12/2015, solicita o cambio de trazado e soterramento da liña alegando o en síntese o seguinte:  Menor afección ás súas parcelas.  Incorren nas limitacións indicadas no artigo 58 da Lei 24/2013 do Sector Eléctrico.  Janeth Rodayna Calle Pitman, mediante escrito do 14/11/2016 e en resposta ás modificacións reflectidas no anexo 1 ao proxecto, solicita o cambio de trazado e soterramento da liña alegando o en síntese o seguinte:  Menor afección á súa parcela.  Incorren nas limitacións indicadas no artigo 58 da Lei 24/2013 do Sector Eléctrico. Destas alegacións déuselle traslado ó promotor que contestou:  Escrito de data 30/12/2015, no que se valoran as alegación presentadas por Kameliya Valeriano Anego Saenger e outros, no que en síntese manifesta o seguinte:  Non incorren nas limitacións indicadas no artigo 58 da Lei 24/2013 do Sector Eléctrico e no artigo 161 do RD 1955/2000, pois as parcelas a expropiar non teñen vivenda nelas.  As modificacións solicitadas suporían novas afeccións a terceiros e non acreditan o cumprimento das condicións establecidas no artigo 161 do Real Decreto 1995/2000, para que se deba proceder á modificación do trazado.  Que o trazado proxectado é o mais axeitado para o fin perseguido e proxectouse en cumprimento e atendendo ao RD 223/2008, de 15 de febreiro, e o punto 1.5.1 da ITC-LAT07, que establece que as liñas eléctricas aéreas se estudarán seguindo o trazado que considere mais convinte o autor do proxecto.  Escritos de data 28/01/2016, no que se valoran as alegación presentadas por Maria Angustia Perez de Anuzita Mac Donald, e do 14/11/2016, no que se valoran as alegación presentadas por Janeth Rodayna Calle Pitman, nos que en síntese manifestan o indicado na anterior resposta do 30/12/2015.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor presenta Anexo 1 en base ao condicionado do Concello e acepta o condicionado de Augas de Galicia.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 01/02/2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións do promotor, cómpre sinalar:  Non procede atender as solicitudes realizadas polos reclamantes polo seguinte:  Non acreditan o cumprimento das condicións establecidas no artigo 161 do Real Decreto 1995/2000, para que se deba proceder á modificación do trazado.4. No expediente consta un informe favorable dos servizos técnicos desta Xefatura Territorial. De acordo con todo o indicado, Resolvo: 1. Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos. – A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 8 de setembro de 2017. Isidoro Martínez Arca Xefe territorial da Coruña